Diari Oficial de la Generalitat Valenciana


Sumari del DOGV 6677, del 23-12-2011 (2011/12500)

RESOLUCIÓ de 16 de desembre de 2011, del vicepresident de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de grau mitjà de coneixements de valencià i de capacitació tècnica: llenguatge als mitjans de comunicació i llenguatge administratiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12079


Data del document
:   16-12-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

RESOLUCIÓ de 16 de desembre de 2011, del vicepresident de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de grau mitjà de coneixements de valencià i de capacitació tècnica: llenguatge als mitjans de comunicació i llenguatge administratiu. [2011/12311]  
Per Resolució de 7 de març de 2011, de la Secretaria Autonòmica d'Educació, van ser convocades les proves per a l'obtenció de certificats administratius de coneixements de valencià (DOCV núm. 6483, de 18.03.2011). En l'apartat tretze s'indica que la presidenta de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau mitjà de coneixements de valencià i als certificats de capacitació tècnica: llenguatge als mitjans de comunicació i llenguatge administratiu del segon període d'exàmens, i en aplicació de l'article 23.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
  
Primer  
Fer pública la llista d'aspirants, amb la qualificació provisional d'apte o de no apte, de la prova per a l'obtenció dels certificats següents:  
- Certificat de grau mitjà de coneixements de valencià.   
- Certificat de capacitació tècnica: llenguatge als mitjans de comunicació.  
- Certificat de capacitació tècnica: llenguatge administratiu.  
Les llistes es troben exposades en els taulers d'anuncis de la Conselleria de Turisme, Cultura i Esport i en les direccions territorials de Turisme, Cultura i Esport. També es poden consultar individualment les qualificacions en la pàgina web .  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'esta resolució, que serà també la d'expedició del corresponent certificat.  
  
Tercer  
Contra la decisió de les comissions examinadores es podrà interposar reclamació davant la presidència de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana.  
  
València, 16 de desembre de 2011.- El vicepresident de la Junta Qualificadora de Coneixements de Valencià: Vicent Satorres Calabuig.